32006R1649
L 309/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1649/2006 НА КОМИСИЯТА
от 8 ноември 2006 година
за прилагането на най-нисък размер на възстановяване при износ за определени продукти от секторите на яйцата и птичето месо
(кодифицирана версия)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), и по-специално член 9, параграф 3 от него,
като взе предвид Регламент (ЕИО) № 2777/75 от 20 октомври 1975 г. относно общата организация на пазара на птиче месо (2), и по-специално член 9, параграф 3 от него,
като има предвид, че:
(1)
Регламент (ЕИО) № 109/80 на Комисията от 18 януари 1980 г. относно прилагането на най-нисък размер на възстановяването при износ за определени продукти от секторите на яйцата и птичето месо (3) е бил изменян съществено няколко пъти (4). В интерес на по-голяма яснота и рационалност посоченият регламент следва да се кодифицира.
(2)
В случаи, където възстановяванията при износ се променят според местоназначението, член 18, параграф 1 от Регламент (ЕО) № 800/1999 на Комисията от 15 април 1999 г. за установяване на общи подробни правила за прилагане на режима на възстановяванията при износ на земеделски продукти (5) определя част от възстановяването, изчислено въз основа на най-ниската ставка за възстановяване, приложима в деня, когато митническите формалности за износ са приключени, трябва да се плати, когато се представи доказателство, че продуктът е напуснал митническата територия на Общността.
(3)
Член 4, параграфи 1 и 7 и член 5, параграфи 1 и 3 от Регламент (ЕИО) № 565/80 на Съвета от 4 март 1980 г. относно предварително изплащане на възстановявания при износ за селскостопански продукти (6) позволяват частта от възстановяването, изчислено въз основа на най-ниската тарифа, да се изплати веднага щом продуктът е поставен под специална процедура, определена от посочения регламент.
(4)
При специалните разпоредби, изготвени с някои трети страни, ставката на възстановяването, приложима за износ в тези страни на някои продукти от секторите на яйцата и птичето месо, може да е по-ниска, а понякога значително по-ниска от обикновено прилаганото възстановяване. Също така понякога възстановяване не се установява.
(5)
Най-ниската ставка за възстановяване също така е в резултат от факта, че не е установено възстановяване.
(6)
Когато не е установено възстановяване за износ, мерките, въведени в САЩ, гарантират, че продуктите, които са квалифицирани за възстановяване за други местоназначения, не може да се внесат в тази страна. Следва да се предвиди и изключение за определяне на най-ниската ставка за възстановяване за износ към САЩ. Опитът показва, че въпросните продукти може да се квалифицират за това изключение не само по отношение на прилагането на член 18, параграф 2 от Регламент (ЕО) № 800/1999, но също по отношение на прилагането на член 4, параграфи 1 и 7 и член 5, параграфи 1 и 3 от Регламент (ЕИО) № 565/80.
(7)
Мерките, предвидени в настоящия регламент, са в съответствие със становището на Управителния комитет за птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Фактът, че не е установено възстановяване за продукти с код по КН 0105 11, 0105 12, 0105 19, (с изключение на 0207 34, 0207 13 91, 0207 14 91, 0207 26 91, 0207 27 91, 0207 35 91, 0207 36 81, 0207 36 85 и 0207 36 89), 0407, 0408 и 1602 32, които са изнесени в САЩ, не се взема под внимание:
-
за определяне на най-ниската ставка възстановяване по смисъла на член 18, параграф 2 от Регламент (ЕО) № 800/1999,
-
за прилагане на член 4, параграф 7 и член 5, параграф 3 от Регламент (ЕИО) № 565/80.
Член 2
Регламент (ЕИО) № 109/89 се отменя.
Позовавания на отменения регламент се считат за позовавания на настоящия регламент и се четат съгласно таблицата на съответствието в приложение II.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 ноември 2006 година.